బిస్మా మరూఫ్

బిస్మా మరూఫ్ (జననం 18 జూలై 1991) ఒక పాకిస్తానీ మహిళా  క్రికెటర్ , ఆల్ రౌండర్. ఆమె ఎడమచేతి వాటం బ్యాటర్.  కుడిచేతి లెగ్ బ్రేక్  బౌలింగ్ చేస్తుంది.   జూన్ 2022లో , ఆమె ఒక రోజు అంతర్జాతీయ పోటీల లో,  టి20ఐ క్రికెట్ లలో  పాకిస్తాన్ మహిళల క్రికెట్ జట్టుకు అత్యధిక పరుగులు సాధించిన క్రీడాకారిణి (ప్రతి ఫార్మాట్లో 2000 కంటే ఎక్కువ పరుగులు చేసింది).  పాకిస్తాన్ తరఫున 200 మ్యాచ్ లకు పైగా ఆడింది - 2013,  2020ల  మధ్య జట్టుకు నాయకత్వం వహించింది.  పాకిస్తాన్ తరఫున ఒకరోజు అంతర్జాతీయ పోటీలలో 1,000 పరుగులు చేసిన మొదటి మహిళ.   మరూఫ్ 2022 ప్రపంచ కప్ ముందు డిసెంబర్ 2021 లో  బిడ్డకు జన్మనివ్వడానికి క్రికెట్ నుండి విరామం తీసుకుంది.  లాహోర్, జరాయ్ తారాకియాటి బ్యాంక్ లిమిటెడ్,  పాకిస్తాన్ విశ్వవిద్యాలయాల తరపున దేశీయ క్రికెట్ ఆడింది 2022, మహిళల ఒక రోజు పోటీల చరిత్రలో, ఒక్క శతకం లేకుండా 3,017 పరుగులతో అత్యధిక పరుగులు చేసిన ప్రపంచ రికార్డును ఆమెకు ఉంది. మార్చి 23, 2023న బిస్మాకు పాకిస్తాన్ నాల్గవ అత్యున్నత పౌర పురస్కారం  తమ్ఘా - ఎ - ఇమ్తియాజ్ లభించింది.

 ప్రారంభ జీవితం 
బిస్మా ఒక కాశ్మీరీ కుటుంబంలో జన్మించింది. ఆమె తల్లిదండ్రులు బాగా చదువుకున్నందున ఆమె విద్యా వృత్తిని కొనసాగించడానికి,  వైద్య వృత్తిలో స్థిరపడడానికి అనుకూలంగా ఉన్నారు. ఆమెలో వయసు పెరిగేకొద్దీ, క్రికెట్ పట్ల ఆమె ఆసక్తి పెరిగింది. లాహోర్ కాలేజ్ ఫర్ ఉమెన్ యూనివర్శిటీలో ఉన్నప్పుడు ఆమె అభిరుచి తారాస్థాయికి చేరుకుంది.  అందువల్ల ఆమె హైస్కూల్  చదువు పూర్తి చేసిన తరువాత  డాక్టర్ కావాలనే ఆశయాలను వదిలి క్రికెట్ రంగంలోకి 15 సంవత్సరాల వయస్సులో పాకిస్తాన్ జాతీయ క్రికెట్  వ్యవస్థలోకి ప్రవేశించింది.

 అంతర్జాతీయ కెరీర్ 
2006 మహిళల ఆసియా కప్ సందర్భంగా భారత్ తో  జరిగిన మ్యాచ్ లో  13 డిసెంబర్ 2006న 15 సంవత్సరాల వయస్సులో ఆమె వన్డే లలో ఆడడం ప్రారంభం చేసింది.  మొదట్లోనే  76 బంతుల్లో 43 పరుగులు చేసి అందరిని  ఆకట్టుకుంది. ఆమె WT20I మ్యాచ్ లలో  2009, 29 మేన,  2009 RSA T20 కప్ కొరకు ఐర్లాండ్ తో తోలి మ్యాచ్ ఆడింది.

ఆస్ట్రేలియాలో జరిగిన 2009 మహిళల క్రికెట్ ప్రపంచ కప్ కు ఆమె పాకిస్తాన్ జట్టు తరపున ఆడింది.  చైనా లో జరిగిన ఆసియా క్రీడల్లో బంగ్లాదేశ్  తో ఆడి బంగారు పతకం సాధించిన జట్టులో ఆమె కూడా ఉంది. కొరియాలో జరిగిన 2014 ఆసియా క్రీడలలో బంగ్లాదేశ్ పై  వరుసగా రెండవ బంగారు పతకాన్ని గెలుచుకున్న పాకిస్తాన్ జట్టులో  ఆమె వైస్ కెప్టెన్ గా ఎంపికైంది.  ఆమె పాకిస్తాన్ మహిళా టి20ఐ జట్టుకు కెప్టెన్ గా  ఎంపికైంది. గాయం కారణంగా ఆమె 2017 మహిళల క్రికెట్ ప్రపంచ కప్ నుండి నిష్క్రమించింది.  జట్టులో ఇరామ్ జావేద్ ఆ స్థానంలో నియమించారు.   తరువాత ఆమె సనా మీర్ స్థానంలో పాకిస్తాన్ జట్టుకు నాయకత్వం వహించింది. 2017 మహిళల క్రికెట్ ప్రపంచ కప్ టోర్నమెంట్ ఘోరంగా విఫలమైన తరువాత పాకిస్తాన్  అన్ని మ్యాచ్ లను ఓడిపోయింది. అక్టోబర్  2017న , యుఎఇలో న్యూజిలాండ్ సిరీస్ ముందు పాకిస్తాన్ మహిళల క్రికెట్ జట్టుకు బిస్మాహ్ కెప్టెన్ గా  ఎంపికైంది.  సిరీస్ లో పాకిస్తాన్  మూడో మ్యాచ్లో న్యూజిలాండ్ జరిగిన తొలి వన్డేలో విజయం సాధించింది. 2018లో ఆమె సారథ్యంలో శ్రీలంక పర్యటనలో జరిగిన వన్డే సిరీస్ లో  పాకిస్తాన్ 3 - 0తో గెలిచింది.  సిరీస్ను 3 - 0తో గెలవడం పాక్ జట్టుకు ఇది రెండోసారి మాత్రమే. పాకిస్థాన్ శ్రీలంకను  2 - 1 ఆధిక్యతతో టీ20 సిరీస్ గెలిచింది.

2018 లో  ట్వంటీ20 ఆసియా కప్  మ్యాచ్ లో  143 పరుగులతో ఆమె పాకిస్తాన్ తరఫున అత్యధిక పరుగులు చేసిన క్రీడాకారిణిగా నిలిచింది. అదే సంవత్సరం  వెస్టిండీస్ తో  జరిగిన 2018 ఐసిసి ఉమెన్స్ వరల్డ్ ట్వంటీ 20 టోర్నమెంట్ కోసం ఆమె పాకిస్తాన్ జట్టులో ఎంపికైంది , అయితే కెప్టెన్సీ నుండి దూరంగా ఉండాలని ఎంచుకుంది, దాని వలన  జావేరియా ఖాన్ జట్టుకు నాయకత్వం వహించడానికి అవకాశం కలిగింది. 2018  టి20 ప్రపంచకప్ ప్రచారానికి ముందు ఆమె సైనస్ సమస్య కారణంగా కంటి శస్త్రచికిత్స చేయించుకుంది, ఇది ఆమె క్రికెట్ భవిష్యత్తుపై సందేహాలను లేవనెత్తింది.  2019లో వెస్టిండీస్ తో  జరిగిన స్వదేశంలో జరిగిన వన్డే , టీ20 సిరీస్లకు కెప్టెన్ గా  తిరిగి  ఎంపికయింది.  2019లో ఆస్ట్రేలియాలో ఐదు మ్యాచ్ ల  సిరీస్ కు  ముందు మహిళా  గ్లోబల్ డెవలప్మెంట్ స్క్వాడ్ కు కెప్టెన్ గా  ఎంపికైంది.

జనవరి 2020లో , ఆస్ట్రేలియాలో జరిగే 2020 ఐసిసి మహిళా టి20 ప్రపంచ కప్ కోసం పాకిస్తాన్ జట్టుకు కెప్టెన్ గా ఎంపిక చేసారు. 28 ఫిబ్రవరి 2020న ఇంగ్లాండ్  తో జరిగిన మ్యాచ్ లో  ఆమె కుడి బొటనవేలు విరిగింది.  ఫలితంగా  మిగిలిన టోర్నమెంట్కు దూరమైంది , ఆమె స్థానంలో నహిదా ఖాన్ ను నియమించారు.  ఆమె లేనప్పుడు జావేరియా ఖాన్ జట్టుకు నాయకత్వం వహించింది.

డిసెంబర్  2020 లో, ఆమెను  2020 పిసిబి అవార్డులు - 'ఉమెన్స్ క్రికెటర్ ఆఫ్ ది ఇయర్'  జాబితాలో ఉంచారు. ఏప్రిల్ 2021లో  మాతృత్వం కారణంగా తాను క్రికెట్ నుండి నిరవధిక విరామం తీసుకుంటున్నానని మారూఫ్ ప్రకటించింది . కాబోయే తల్లులకు, తండ్రులకు  ప్రయోజనాలను అందించే పాకిస్తాన్ క్రికెట్ బోర్డు వారి  ప్రసూతి విధానమునకు లబ్ధిదారుగా ఉన్న మొదటి పాకిస్తాన్ క్రికెటర్ ఆమె.   2021 లో ఒక ఆడ శిశువుకు జన్మనిచ్చిన తరువాత , డిసెంబర్లో , మరూఫ్ 2022 ప్రపంచ కప్ కు  ముందు పాకిస్తాన్ కోసం తిరిగి అందుబాటులో ఉన్నట్లు ప్రకటించింది.  

జనవరి  2022లో న్యూజిలాండ్ లో  జరిగే 2022 మహిళల క్రికెట్ ప్రపంచ కప్ కోసం పాకిస్తాన్ జట్టుకు కెప్టెన్ గా తిరిగి ఎంపికైంది. 2022లో ఇంగ్లాండ్, బర్మింగ్హామ్ లో  జరిగిన 2022 కామన్వెల్త్ గేమ్స్ క్రికెట్ టోర్నమెంట్ కోసం పాకిస్తాన్ జట్టుకు కెప్టెన్ గా ఎంపికైంది.  మహిళా క్రికెట్ జట్టుకు ఆమె చేసిన అద్భుతమైన సేవలకు గౌరవసూచకంగా 2023లో బిస్మా తంఘ - ఎ - ఇంతియాజ్ పురస్కారాన్ని అందుకుంది.

 సూచనలు 

వర్గం:జీవిస్తున్న ప్రజలు
వర్గం:1991 జననాలు
వర్గం:మహిళా క్రికెట్ క్రీడాకారులు